stanford-oval/wikipedia huggingface dataset:
Baruch Spinoza
Vaikutus

Muutama kymmenen vuotta Spinozan kuoleman jälkeen, 1600-ja 1700-luvun vaihteessa, hänen maineensa oli edelleen kielteinen. Muun muassa Pierre Bayle luonnehti häntä jumalattomaksi ateistiksi, jonka oppi oli paitsi ”hirvittävä ja mieletön” myös täysin päinvastainen siihen nähden, mitä normaali järki sanoi. Päinvastoin kuin esimerkiksi kartesiolaisuus, johon Spinozan oppi perustui, hänen ajattelunsa ei koskaan saanut laajalti tunnustettua asemaa, vaan häneen viitattiin usein Hobbesin ohella ateistin perikuvana. Gilles Ménage jopa vertasi häntä Kainiin ”kirouksen merkkeineen”.
Asennoituminen Spinozan ajattelua kohtaan alkoi muuttua vasta 1700-luvun loppupuolella. Panteismi- eli spinozismikiista oli yksi esimerkki siitä, kuinka jotkut alkoivat vähitellen omaksua Spinozan ajatuksia. Spinozisteihin kuuluivat muun muassa saksalaiset Johann Wolfgang von Goethe, Friedrich Hölderlin, Novalis ja Friedrich Schleiermacher. Spinozismi liittyi erityisesti 1800-luvun romantiikkaan.
Albert Einstein sanoi, että Spinoza oli filosofi, joka oli vaikuttanut eniten hänen maailmankuvaansa. Spinoza katsoi Jumalan (äärettömän substanssin) olevan sama kuin luonto, ja Einstein uskoi samoin persoonattomaan jumaluuteen. Samoin kuin Spinoza, hänkin oli sitä mieltä, että kaikella on syynsä. Myös syväekologisen liikkeen isä Arne Næss mainitsi saaneensa paljon innoitusta Spinozan töistä. Bertrand Russellin mielestä Spinoza on ”suurista filosofeista jaloin ja rakastettavin”.
1900-luvun lopulla kiinnostus Spinozaan kasvoi Euroopassa, usein vasemmistolaisista tai marxilaisista näkökulmista. Merkittävät filosofit, kuten Gilles Deleuze, Antonio Negri ja Étienne Balibar, ovat kirjoittaneet Spinozasta. Samoin Stuart Hampshire ja H. H. Joachim ovat kirjoittaneet merkittäviä englanninkielisiä tutkimuksia Spinozasta. Muita filosofeja, joihin Spinoza on vaikuttanut, olivat Constantin Brunner ja John David Garcia.
Alankomaiden korkein ja arvostetuin tieteellinen palkinto on nimeltään Spinozapremie (Spinoza-palkinto). Spinozan kuva oli tuhannen guldenin setelissä, joka oli käytössä Alankomaissa euron käyttöönottoon vuoteen 2002 saakka.
Kirjallisuutta

Israel, Jonathan: Radical Enlightenment. Philosophy and the Making of Modernity, 1650–1750.  Helsinki:  Gaudeamus, 2001.  ISBN 0-19-820608-9.  (englanniksi)
Pietarinen, Juhani: Ilon filosofia. Spinozan käsitys aktiivisesta ihmisestä.  Helsinki:  Yliopistopaino, 1993.  ISBN 951-570-135-X.
Pietarinen, Juhani: Opas Spinozan Etiikkaan.  Helsinki:  Gaudeamus, 2019.  ISBN 978-952-345-017-2.
Spinoza, Baruch: Etiikka.  ((Ethica ordine geometrico demonstrata, 1677.) Suomentanut ja selitykset laatinut Vesa Oittinen)  Helsinki:  Gaudeamus, 2019.  ISBN 978-952-345-023-3.
Aiheesta muualla

Kuvia tai muita tiedostoja aiheesta Baruch Spinoza Wikimedia Commonsissa
Wikisitaateissa on kokoelma sitaatteja aiheesta .
Dutton, Blake D.: Benedict De Spinoza The Internet Encyclopedia of Philosophy. (englanniksi)
Grönroos, Marko: Spinoza — suurista filosofeista jaloin ja rakastettavin nic.funet.fi.  31.5.1999. Arkistoitu 24.7.2016. Viitattu 24.11.2018.
LeBuffe, Michael: Spinoza’s Psychological Theory The Stanford Encyclopedia of Philosophy. The Metaphysics Research Lab. Stanford University. (englanniksi)
Nadler, Steven: Baruch Spinoza The Stanford Encyclopedia of Philosophy. The Metaphysics Research Lab. Stanford University. (englanniksi)
Newlands, Samuel: Spinoza’s Modal Metaphysics The Stanford Encyclopedia of Philosophy. The Metaphysics Research Lab. Stanford University. (englanniksi)
Oittinen, Vesa: Spinozistinen dialektiikka Niin & näin.  2/1995. Viitattu 24.11.2018.
Spinoza, Baruch: Kirje Jarig Jellesille & Kirje Henry Oldenburgille Niin & näin.  2/1995. Viitattu 24.11.2018.
Shein, Noa: Spinoza’s Theory of Attributes The Stanford Encyclopedia of Philosophy. The Metaphysics Research Lab. Stanford University. (englanniksi)
Steinberg, Justin: Spinoza’s Political Philosophy The Stanford Encyclopedia of Philosophy. The Metaphysics Research Lab. Stanford University. (englanniksi)
Viljanen, Valtteri: Spinoza, Benedictus de Logos-ensyklopedia. Filosofia.fi.
Vaikutusvaltaisimpia läntisiä filosofeja
Sokrates
Platon
Aristoteles
Augustinus
Tuomas Akvinolainen
Thomas Hobbes
René Descartes
Baruch Spinoza
John Locke
Gottfried Leibniz
George Berkeley
David Hume
Jean-Jacques Rousseau
Voltaire
Immanuel Kant
G. W. F. Hegel
Arthur Schopenhauer
Karl Marx
Søren Kierkegaard
John Stuart Mill
Friedrich Nietzsche
Bertrand Russell
Ludwig Wittgenstein
Edmund Husserl
Martin Heidegger
Jean-Paul Sartre
Spinozan kotitalo Rijnsburgissa, nykyinen Spinoza-museo.
Spinozan kirjakokoelma.
Nicolas Dings, Spinoza-muistomerkki, Amsterdam 2008. Monumentin jalustaan on kaiverrettu sanat ”Valtion päämäärä on vapaus.”
Hietaunikko

| Hietaunikko |
| --- | --- |
 Hietaunikko kuvattuna Otto Wilhelm Thomén teoksessa Flora von Deutschland, Österreich und der Schweiz (1885).
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Unikkokasvit Papaveraceae
Suku::  Unikot Papaver
Laji::  argemone
Kaksiosainen nimi
 Papaver argemone  L. (1753) 
Synonyymit
 Roemeria argemone (L.) C.Morales, R.Mend. & Romero García (1988) 
Katso myös
   Hietaunikko Wikispeciesissä   Hietaunikko Commonsissa 
Infobox OKNimi-testi OK: 
Hietaunikko (Papaver argemone) on unikoiden sukuun kuuluva, lähinnä Euroopassa tavattava kukkakasvilaji. Suomessa hietaunikko on harvinainen satunnaistulokas.
Ulkonäkö ja koko

Yksivuotinen hietaunikko kasvaa 20–40 cm korkeaksi. Varsi on ainakin yläosastaan myötäkarvainen. Lehdet ovat pariosaisia ja alimpienkin lehtien liuskat ovat kapeita ja suippoja. Varren kärjessä oleva yksittäinen punainen kukka on noin 4–5 cm leveä. Kukan keskellä on musta piste. Kukan verhiö on kaksilehtinen, mutta verholehdet varisevat varhain. Terälehtiä on neljä kappaletta. Heteitä on paljon. Emiö on monilehtinen ja yhdislehtinen. Hietaunikko kukkii Suomessa kesä-heinäkuussa. Siemenet kypsyvät pitkässä, nuijamaisessa kodassa, joka on matalauurteinen ja karkeasukasinen. Kodan päällä on tähtimäinen, monisäteinen luottilevy, jonka alle avautuvista rei'istä siemenet varisevat.
Muista unikkolajeista hietaunikko muistuttaa lähinnä silkkiunikkoa (P. rhoeas) ja ruisunikkoa (P. dubium).
Levinneisyys

Hietaunikon levinneisyysalue rajoittuu pääasiassa Eurooppaan, jossa sitä tavataan Espanjasta Länsi-Ukrainaan, Puolaan ja Baltiaan saakka. Laji puuttuu Fennoskandian pohjoisosista ja Islannista. Euroopan ulkopuolella lajia kasvaa paikoitellen Pohjois-Afrikassa, Turkissa, Lähi-idässä, Irakissa ja Iranissa. Ihmisen mukana hietaunikko on levinnyt Yhdysvaltoihin. Suomessa hietaunikkoa on tavattu satunnaistulokkaana lähinnä Suomenlahden ja Pohjanlahden satamakaupungeissa sekä muutamassa paikassa sisämaassa. Ainoastaan Ahvenanmaalla laji saattaa kasvaa vakinaisena viljapelloissa, mutta on sielläkin hyvin harvinainen laji.
Elinympäristö

Hietaunikko kasvaa viljapelloissa, tienvarsilla ja joutomailla. Suomessa sitä tavataan lähinnä satamissa, varsinkin painolastipaikoilla.
Aiheesta muualla

Kasviatlas 2016: Hietaunikon (Papaver argemone) levinneisyys Suomessa
Hietaunikko (Papaver argemone)
ITIS: Papaver argemone (englanniksi)
United States Department of Agriculture (USDA): Papaver argemone (englanniksi)
Hietaunikon kukka.
Hietaunikon kota.
Papaver argemone
Hoikanlampi (Pihtipudas, Harjulanmäki)

| Hoikanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°21′57″N, 25°59′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saanijärven valuma-alue (14.49)
Laskupuro:  Hoikanpuro 
Järvinumero:  14.498.1.009
Mittaustietoja
Pinnankorkeus:  177,7 m  
Pituus:  740 m  
Leveys:  110 m  
Rantaviiva:  1,618 km  
Pinta-ala:  5,565 ha  
Tilavuus:  0,0001527 km³ 
Keskisyvyys:  2,74 m  
Suurin syvyys:  6,6 m  
Saaria:  ei saaria 
 fiHoikanlampi 
Hoikanlampi  on Keski-Suomessa Pihtiputaalla  Harjulanmäen lähellä sijaitseva lampi.
Maantietoa

Lampi on 740 metriä pitkä, 110 metriä leveä, ja sen pinta-ala on 5,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 152 700 kuutiometriä. Sen keskisyvyys on 2,7 metriä ja suurin syvyys on 6,6 metriä. Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Liitonjoen valuma-alueeseen (14.498) se kuuluu. Lammen vedenpinnan korkeus on 177,7 metriä mpy.
Aviva Stadium

| Aviva Stadium |
| --- | --- |

Rakennuksen tiedot
Sijainti:  Dublin, Irlanti
Koordinaatit:  53°20′6.5″N, 6°13′42.0″W
Rakennustyöt aloitettu:  2007
Avattu:  2010
Omistaja:  Irlannin tasavallan jalkapalloliitto, Irlannin rugby union -liitto
Kenttä:  nurmi
Kustannukset:  410 miljoonaa euroa
Arkkitehti:  HOK Sport
Käyttäjät
 Irlannin rugby union -maajoukkue, Irlannin tasavallan jalkapallomaajoukkue, Leinster Rugby 
Katsojakapasiteetti
 51 700 
Kentän mitat
 106 × 68 metriä 
Lisää rakennusartikkeleitaArkkitehtuurin teemasivulla
Aviva Stadium on stadion Dublinissa, Irlannissa. Stadion avattiin 14. toukokuuta 2010 ja se toimii Irlannin rugby union -maajoukkueen ja jalkapallomaajoukkueen kotikenttänä. Kyseiset lajiliitot myös omistavat stadionin. Maaotteluiden ohella stadionilla on pelattu muun muassa Eurooppa-liigan finaali ja Nations Cup 2011.
Aviva Stadium rakennettiin samalle paikalle kuin entinen kansallisstadion Lansdowne Road, joka purettiin 2007. Stadionin rakentaminen maksoi noin 410 miljoonaa euroa. Stadionin nimioikeudet on myyty vakuutusyhtiö Avivalle 10 vuodeksi.
Aviva Stadiumille mahtuu 51 700 katsojaa.
Aiheesta muualla

Wikimedia Commonsissa on kuvia tai muita tiedostoja aiheesta .
Stadionin viralliset sivut
Helle-kirjastot

| Helle-kirjastot |
| --- | --- |

Sijainti:  Itä-Uusimaa sekä Siuntio, Inkoo, Raasepori ja Hanko
Perustettu:  2017
Kotisivut
Helle-kirjastot on useiden Uudenmaan kaupungin- ja kunnankirjastojen muodostama seudullinen verkosto eli kirjastokimppa. Kimppa oli aiemmalta nimeltään Porsse-kirjastot.
Helle-kirjastoihin kuuluvat
Askolan kunnankirjasto
Hangon kaupunginkirjasto
Inkoon kunnankirjasto
Lapinjärven kunnankirjasto
Loviisan kaupunginkirjasto
Myrskylän kunnankirjasto
Pornaisten kunnankirjasto
Porvoon kaupunginkirjasto
Pukkilan kunnankirjasto
Raaseporin kaupunginkirjasto
Sipoon kunnankirjasto
Siuntion kunnankirjasto
Kimpan nimi viittaa kirjastoneuvos Helle Kannilaan (1896–1972) (alkujaan Cannelin).
Uudenmaan kunnat liittyivät Helle-kimppaan vaiheittain vuoden 2017 aikana ja uusivat samalla kirjastojärjestelmänsä. Ensimmäisessä vaiheessa kimpan muodostivat Askola, Pornainen, Porvoo ja Sipoo. Myöhemmin siihen liittyivät muut yhteistyössä mukana olevat kunnat.
Helle-kimppaan kuuluu poikkeuksellisesti kaksi erillistä aluetta – Itä-Uusimaa ja Länsi-Uudenmaan rannikko. Näiden välissä on muutama muu kirjastokimppa kuten pääkaupunkiseudun Helmet-kirjasto ja Keski-Uudenmaan Kirkes-kirjastot.
Katso myös - Uudenmaan muut kirjastokimpat tai verkostumattomat kunnankirjastot

Helmet-kirjasto (Espoo, Helsinki, Kaunianen, Vantaa)
Kirkes-kirjastot (Järvenpää, Kerava, Mäntsälä, Tuusula)
Kirkkonummen kunnankirjasto
Lukki-kirjastot (Karkkila, Lohja, Vihti)
Ratamo-kirjastot (Hausjärvi, Hyvinkää, Loppi, Nurmijärvi ja Riihimäki)
Heijastuksia täydelliseltä rundilta

| Heijastuksia täydelliseltä rundilta Heikki Kuula |
| --- | --- | --- |

Studioalbumin tiedot
 Julkaistu: 17. lokakuuta 2014
 Formaatti: CD
 Tuottaja(t): Pianomies, Jonas W. Karlsson, Andrei Kipahti, DJPP & JS16
 Tyylilaji: rap, punk, rock, pop, elektroninen
 Levy-yhtiö: Johanna Kustannus
Listasijoitukset
  Suomen virallinen lista: 22.
Heikki Kuulan muut julkaisut
| Katuvisioita 2012 | Heijastuksia täydelliseltä rundilta 2014 |   |
Heijastuksia täydelliseltä rundilta on rap-artisti Heikki Kuulan studioalbumi, joka julkaistiin 17. lokakuuta 2014 Universal Musicin alaisuudessa toimivan Johanna Kustannuksen kautta.
Taustaa

Albumin ensimmäinen single "Rataraato" julkaistiin musiikkivideona 5. helmikuuta 2014. Kappaleella vierailevat punk-yhtye Pää Kii ja rap-artisti Paperi T. Albumin toinen single "Ystävii" julkaistiin YouTubessa 16. toukokuuta 2014 ja musiikkivideona 6. kesäkuuta 2014. Kolmas single ja musiikkivideo "Ekstaasinappi" julkaistiin 12. syyskuuta 2014. Kappaleen "Helsinginkatu" musiikkivideo julkaistiin 17. lokakuuta 2014. Videolla nähdään rock-muusikko Andy McCoy. Albumin viides musiikkivideo julkaistiin 28. marraskuuta kappaleesta "Gambinaa". Heijastuksia täydelliseltä rundilta -albumi nousi ilmestymisviikollaan (43/2014) Suomen virallisen listan sijalle 22. Erikoisliikkeiden myyntiä mittaavalla Rumban listalla levy debytoi sijalla 13.
Kappaleet

Helsinginkatu – 1.56
Rataraato – 3.16  (mukana Pää Kii & Paperi T)
Ekstaasinappi – 2.51
Näin sen piti mennäkin – 2.54  (mukana Kari Tapiiri)
Anorektinen skenaario – 3.56
Heijastuksia täydelliseltä rundilta – 2.26
Gambinaa – 3.49
Pilvellä – 3.22  (mukana Iisa)
Sinihiuksinen tyttö – 3.20
Ystävii – 3.18
Biitit

Pianomies: 1, 9
Jonas W. Karlsson: 2, 4, 5, 6, 8, 10
Andrei Kipahti & Jonas W. Karlsson: 3
DJPP & JS16: 7
Berto Romero

Berto Romero
Berto Romero (s. 17. marraskuuta 1974 Cardona, Katalonia) on espanjalainen koomikko.
Työura

Romero on El Cansancio -teatteriseurueen jäsen, toimii juontajana radiossa Ràdio Flaixbac ja esiintyy Andreu Buenafuenten televisio-ohjelmassa kanavalla La Sexta.
Aiheesta muualla

Berto Romeron blogi
El Cansancion verkkosivut
Ràdio Flaixbacin verkkosivut
Buenafuente- ohjelman viralliset verkkosivut
Avlémonas

| Avlémonas Αβλέμονας |
| --- | --- |
 Pieni satama Avlémonaksessa.
 Avlémonas
 Koordinaatit: 36°13′37″N, 23°4′52″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Kythera
Hallinto:  
 – Asutustyyppi:  kylä
 – Kallikrates-koodi:  5205010802
Väkiluku (2011):  81
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Avlémonas (kreik. Αβλέμονας) on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 81 (vuonna 2011).
Avlémonas on osa Mitátan kyläyhdyskuntaa ja sijaitsee Kytheran kaakkoisrannikolla luonnonsataman muodostavan lahden rannalla. Kylän arkkitehtuuri muistuttaa Kykladien saariston arkkitehtuuria. Avlémonaksessa on ravintoloita, kahviloita sekä majoituspalveluita. Arkeologit ovat etsineet kylästä todisteita jumalatar Afroditen syntymäpaikalla sijainneesta temppelistä.
Aiheesta muualla

Kuvia tai muita tiedostoja aiheesta Avlémonas Wikimedia Commonsissa
Avlónas (Euboia)

| Avlónas Αυλώνας |
| --- | --- |
 Kunnallisyksikön sijainti
 Avlónas
 Koordinaatit: 38°30′N, 24°08′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Euboia
Kunta:  Kými-Alivéri
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  290602
Väkiluku (2011):  4 498
Aikavyöhyke:  UTC+2
 – Kesäaika:  UTC+3
Rekisterikilpi:  ChA
Infobox OKVirheellinen NIMI-arvo: 
Avlónas (kreik. Αυλώνας, kath.kreik. Αυλών, Avlón; virallisesti Δημοτική Ενότητα Αυλώνα/Αυλώνος, Dimotikí Enótita Avlóna/Avlónos) on yksi Kými-Alivérin kunnan kunnallisyksiköistä ja entinen itsenäinen Kreikan kunta. Se sijaitsee Euboian alueyksikössä Keski-Kreikan alueella. Kunnallisyksikön väkiluku on 4 498 (vuonna 2011).
Avlónaksen kunnallisyksikkö käsittää Kými-Alivérin kunnan itäisen keskiosan Euboian saaren itärannikolla. Kunnallisyksikön suurin asutus on Avlonárin kylä. Avlónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kými-Alivérin kunnaksi yhdessä Dýstoksen, Konístreen, Kýmin ja Taminaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat

Avlónaksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Achladerí | Achladerí | 156 |
| Achladerí | Kálamos | 27 |
| Achladerí | Korasída | 13 |
| Achladerí | Perivólia | 157 |
| Achladerí | Sykiés | 346 |
| Ágios Geórgios | Ágios Geórgios | 280 |
| Avlonári | Avlonári | 637 |
| Avlonári | Chánia | 178 |
| Avlonári | Dáfni | 223 |
| Avlonári | Elaía | 18 |
| Avlonári | Lofískos | 291 |
| Avlonári | Moní Agíou Charalámpous Lefkón  (luostari) | 7 |
| Neochóri | Neochóri | 574 |
| Oktoniá | Ágios Merkoúrios | 39 |
| Oktoniá | Mourterí | 126 |
| Oktoniá | Oktoniá | 485 |
| Ório | Myrtéa | 18 |
| Ório | Ório | 388 |
| Orológio | Agía Thékla | 37 |
| Orológio | Orológio | 242 |
| Orológio | Prináki | 32 |
| Pyrgí | Pyrgí | 224 |
Yhteensä: 4 498
Audley Harrison

| Audley Harrison |
| --- | --- |

Henkilötiedot
Koko nimi:  Audley Harrison
Syntynyt: 26.10.1971 Lontoo
Kansalaisuus:  Englanti
Nyrkkeilijä
Lempinimi:  A Force
Pituus:  197  cm
Paino:  110 kg
Painoluokka:  Raskassarja
Kätisyys:  oikea
Ammattilaistilastot
Ottelut:  38
Voitot:  31
– tyrmäysvoitot:  23
Tappiot:  7
Aiheesta muualla
www.audleyharrison.com
Audley Harrison
Audley Harrison (s. 26. lokakuuta 1971 Lontoo) on brittiläinen raskaansarjan nyrkkeilijä. Hänen kutsumanimensä on A Force.
Amatööriura

Vuosina 1997 ja 1998 Harrison voitti Englannin amatöörinyrkkeilyliiton ABA:n superraskaansarjan mestaruuden. Vuoden 1998 EM-kisoissa Minskissä hän hävisi Sjarhei Ljah’ovitšille. Samana vuonna hän voitti Kuala Lumpurissa Kansainyhteisön mestaruuden kukistettuaan uusiseelantilaisen Fai Falamoen pistein, australialaisen Jim Whiteheadin tyrmäyksellä 3. erässä ja mauritiuslaisen Michael Macquaen tyrmäyksellä 1. erässä.
Vuoden 1999 MM-kilpailuissa Yhdysvaltain Houstonissa Harrison voitti pistein uzbekistanilaisen Lazizbek Zokirovin mutta hävisi pistetuomiolla turkkilaiselle Sinan Samil Samille. Sydneyn 2000 olympialaisissa Harrison voitti kultaa kukistamalla venäläisen Aleksei Lezinin 4. erän keskeytyksellä, ukrainalaisen Aleksei Mazikinin pistein 19-9, italialaisen Paolo Vidozin pistein 32-16 ja loppuottelussa kazakstanilaisen Muhtarhan Dildabekovin pistein 30-16. Tämän jälkeen Harrison siirtyi ammattilaiseksi.
Ammattilaisura

Harrison kävi ensimmäisen ammattilaisottelunsa 19. toukokuuta 2001. Vastustaja oli yhdysvaltalainen Mike Middleton, jonka Harrison voitti ensimmäisessä erässä tyrmäyksellä. Seuraavan vastustajansa, brittiläisen Derek McCaffertyn hän voitti kuuden erän ottelussa pistein. Puolalaisen Piotr Jurczykin hän tyrmäsi toisessa erässä.
Vuoden 2002 Harrison aloitti tyrmäämällä amerikkalaisen Julius Longin toisessa erässä. Brittiläisestä Mark Krencestä hän otti pistevoiton Lontoon ExCel areenalla käydyssä kuusieräisessä ottelussa. Dominic Negusin hän voitti pistein, yhdysvaltalaisen Wade Lewisin hän tyrmäsi 2. erässä ja  Shawn Robinson hävisi hänelle 1. erän tyrmäyksellä. Loppuvuoden hän valmentautui kohtaamaan Rob Callowayn. Seuraavana vuonna käydyssä ottelussa Calloway hävisi Harrisonille 4. erässä kolmen lattiaan lyönnin jälkeen.
Harrison jatkoi voittokulkuaan pistevoitolla sittemmin uransa lopettaneesta Ratko Draskovicista 8-eräisessä ottelussa, 2. erän tyrmäysvoitolla brittiläisestä Matthew Ellisistä ja 3. erän tyrmäysvoitolla yhdysvaltalaisesta Quinn Navarresta. El Carnicero -nimellä tunnettu argentiinalainen Lisandro Ezequiel Diaz hävisi tyrmäyksellä 4. erässä ja yhdysvaltalainen Brian Nix 3. erässä.
Vuoden 2004 Harrison aloitti tyrmäämällä Richel The Dutch Sonny Liston Hersisian neljännessä erässä. Tämän jälkeen hän voitti 12-eräisessä ottelussa ikääntyneen Julius Francisin pistein ja 9. erän tyrmäyksellä puolalaisen Tomasz Boninin Alexandra Palacessa käydyssä ottelussa.
Loukkaantumisen aiheuttaman tauon jälkeen Harrisonin ura jatkui Yhdysvalloissa amerikkalaista Robert Davisia vastaan. Harrison voitti tämän 7.erän tyrmäyksellä ja Robert Wigginsin neljännessä erässä. Palattuaan Britanniaan Harrison sai vastaansa kovaiskuisen maanmiehensä Danny Williamsin, joka aiheutti Harrisonille uran ensimmäisen pistetappion.
Vuosi 2006 Harrisonilta alkoi heikosti, sillä hän kärsi yllättäen pistetappion yhdysvaltalaiselle Dominick Guinnille kymmeneräisessä ottelussa. yhdysvaltalaisen Andrew Greeleyn hän voitti kolmannessa erässä tyrmäyksellä. Tämän jälkeen hän haastoi Danny Williamsin uusintaotteluun ja voitti tyrmäyksellä 3. erässä. Michael Sprottille hän hävisi niin ikään 3. erässä tyrmäyksellä. Kamppailussa Harrison löi Sprottin ensimmäisessä erässä kanveesiin oikea - vasen yhdistelmällä.
Syyskuussa 2007 Harrison joutui auto-onnettomuuteen, jonka seurauksena hänen aiottu ottelunsa jouduttiin perumaan. Hän palasi kehään 19. huhtikuuta 2008, jolloin hän voitti Jason Barnettin teknisellä tyrmäyksellä viidennessä erässä. Myöhemmin samana vuonna Harrison otteli kokenutta George Airasia vastaan ja voitti tuomariäänin täysien erien jälkeen.
Vuoden 2008 joulukuussa Harrison hävisi Martin Roganille tuomariäänin 10 eräisen kamppailun päätteeksi.
Vuoden 2009 lokakuussa Harrison osallistui Prizefighter turnaukseen iskien saman illan aikana kolme ottelua.
Vuonna 2010 Harrison kohtasi WBA liiton mestari David Hayen. Harrison hävisi 3.erässä teknisellä tyrmäyksellä.
Hakojärvi (Parkano, Kankaanpää)

| Hakojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kihniö, Parkano
Koordinaatit:  62°04′54″N, 23°11′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Lylyjärveen 
Järvinumero:  35.574.1.011
Mittaustietoja
Pinnankorkeus:  169,8 m 
Rantaviiva:  3,347 km 
Pinta-ala:  0,38346 km² 
 fiHakojärvi 
Hakojärvi  on Pirkanmaalla Kihniössä ja Parkanossa Hirviperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Hakojärvi on osa Sammatinjoen valuma-aluetta.
Maantietoa

Järven pituus on 1,2 kilometriä, leveys 550 metriä ja sen pinta-ala on 38 hehtaaria. Se sijaitsee Hakokankaan ja Lylyjärven välissä. Pohjoispuolella sijaitsevat Vähä- ja Iso Hakonevan turvetuotantoalueet. Ympäröivät suot on ojitettu tiheästi ja suo-ojat on kaivetty Hakojärveen asti. Järvellä on aina ollut luontainen laskuoja, joka on edelleen toiminnassa kaivetuista johto-ojista huolimatta. Laskuoja laskee Lylyjärveen 1,5 kilometrin pituisena. Rantaviivan pituus on 3,3 kilometriä ja ranta on vain osittain suota. Rantaan on rakennettu kaksi vapaa-ajan asuntoa, joille johtaa tiet turvetuotantoalueiden huoltoteiltä. Parkanon ja Kihniön välinen raja ylittää järven itä-länsi-suuntaisena niin, että järven pohjoispäästä murto-osa jää Kihniön puolelle.
Historiaa

Vuoden 1959 painetun peruskartan mukaan, Hakojärven laskuojan ympäristössä sijaitsi neljä latoa. Ne kuuluivat Linnankylälle ja palvelivat vanhaa tapaa niittää luonnonniityiltä heinää.
Bouzy

| Bouzy |
| --- | --- |
 Kunnantalo
 Bouzy
 Koordinaatit: 49°04′49″N, 4°08′52″E 
Valtio:  Ranska
Alue:  Grand Est
Departementti:  Marne
Arrondissementti:  Épernay
Pinta-ala:  
 – Kokonaispinta-ala:  6,3 km²
Väkiluku (2016):  948 
 – Väestötiheys:  151 as./km²
Kunnan numero:  51079
 
 Kunnan kotisivut 
Infobox OKVirheellinen NIMI-arvo: 
Bouzy on kunta Pohjois-Ranskassa Marnen departementissa Grand Estin alueella. Se sijaitsee noin 30 kilometriä Reimsin kaupungista kaakkoon.
Paikallinen viinitarha
Bouzy on samppanjan tuotantoaluetta. Kunnan alueella kasvatetaan runsaasti punaista Pinot Noir -rypälettä, joka tunnetaan nimellä Bouzy rouge.
Aiheesta muualla

Kuvia tai muita tiedostoja aiheesta Bouzy Wikimedia Commonsissa